b'\n_START_ARTICLE_\nEvolutiivisesti stabiili strategia\n_START_PARAGRAPH_\nEvolutiivisesti stabiili strategia (ESS) on strategia, joka on hallitsemassaan ymp\xc3\xa4rist\xc3\xb6ss\xc3\xa4\xc3\xa4n vastustuskykyinen uusille invaasioille. Evolutiivisesti stabiili strategia on niin peliteorian kuin biologiankin k\xc3\xa4site.\n_START_SECTION_\nPerusteet\n_START_PARAGRAPH_\nTarkan m\xc3\xa4\xc3\xa4ritelm\xc3\xa4n mukaan ESS on strategia, joka hallitessaan populaatiota ei voi j\xc3\xa4\xc3\xa4d\xc3\xa4 toiseksi millek\xc3\xa4\xc3\xa4n vaihtoehtoiselle strategialle. Koska ESS on riippuvainen siit\xc3\xa4, mik\xc3\xa4 populaation hallitseva strategia on, erilaisia ESS:i\xc3\xa4 voi olla mahdollista synty\xc3\xa4 riippuen alussa vallitsevista olosuhteista. Populaatio voi olla evolutiivisesti ep\xc3\xa4stabiili esimerkiksi suuren luonnonmullistuksen j\xc3\xa4lkeen, mutta jos populaatioon syntyy ESS, se my\xc3\xb6s pysyy siin\xc3\xa4, sill\xc3\xa4 valinta rangaitsee siit\xc3\xa4 poikkeamista._NEWLINE_Evolutiivisesti stabiili strategia on aina strategia, joka p\xc3\xa4rj\xc3\xa4\xc3\xa4 itse\xc3\xa4\xc3\xa4n vastaan. T\xc3\xa4m\xc3\xa4 on suora seuraus siit\xc3\xa4, ett\xc3\xa4 menestyv\xc3\xa4 strategia on aina sellainen, joka hallitsee populaatiota. T\xc3\xa4ll\xc3\xb6in se my\xc3\xb6s kohtaa useita kopioita itsest\xc3\xa4\xc3\xa4n, jolloin se voi p\xc3\xa4rj\xc3\xa4t\xc3\xa4 vain p\xc3\xa4rj\xc3\xa4\xc3\xa4m\xc3\xa4ll\xc3\xa4 itse\xc3\xa4\xc3\xa4n vastaan.'